SET ปิดบวก 4 จุด รอปัจจัยใหม่ แนะจับตา “บอนด์ยีลด์” สหรัฐฯ หลังทำนิวไฮ
SET ปิดบวก 4 จุด รอปัจจัยใหม่ แนะจับตา “บอนด์ยีลด์” สหรัฐฯ หลังทำนิวไฮ ซึ่งอาจกระทบ Earning yield gap ตลาดหุ้นต่างๆได้ ให้แนวต้าน 1,690 จุด แนวรับ 1,660 จุด
17 ม.ค. 2565

นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้เคลื่อนไหวอยู่ในแดนบวก สอดคล้องกับตลาดหุ้นอื่นในภูมิภาคเอเชียที่เคลื่อนไหวทั้งในแดนบวกและลบสลับกัน เนื่องจากยังไม่มีปัจจัยใหม่ หลังนักลงทุนรับรู้ข่าวธนาคารกลางสหรัฐ (เฟด) อาจปรับขึ้นอัตราดอกเบี้ยปีนี้ โดยจะเริ่มในเดือนมี.ค.2565 ไปพอสมควรแล้ว ทำให้ต้นสัปดาห์อยู่ในโหมด Wait &amp; See เป็นส่วนใหญ่
ส่วนแนวโน้มวันพรุ่งนี้คาดว่า ตลาดฯ น่าจะทรงตัว โดยแนะให้ติดตามผลตอบแทนพันธบัตรรัฐบาล (Bond Yield) สหรัฐฯ จากทำระดับสูงสุดใหม่ต่อเนื่อง ซึ่งอาจกระทบ Earning yield gap ตลาดหุ้นต่างๆได้ ให้แนวต้าน 1,690 จุด และ แนวรับ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TKC มูลค่าการซื้อขาย 4,686.97 ล้านบาท ปิดที่ 30.00 บาท เพิ่มขึ้น 12.00 บาท
GULF มูลค่าการซื้อขาย 4,381.31 ล้านบาท ปิดที่ 52.00 บาท เพิ่มขึ้น 1.75 บาท
AOT มูลค่าการซื้อขาย 2,388.15 ล้านบาท ปิดที่ 61.50 บาท เพิ่มขึ้น 1.00 บาท
GUNKUL มูลค่าการซื้อขาย 2,343.66 ล้านบาท ปิดที่ 6.15 บาท เพิ่มขึ้น 0.40 บาท
GPSC มูลค่าการซื้อขาย 2,319.94 ล้านบาท ปิดที่ 87.25 บาท เพิ่มขึ้น 1.50 บาท